วิโอเลต วอเทียร์

วิโอเลต วอเทียร์ (เกิด 10 ตุลาคม พ.ศ. 2536) ชื่อเล่น วี เป็นนักร้องและนักแสดงลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ เดอะวอยซ์ไทยแลนด์ (ฤดูกาลที่ 2) มีผลงานแสดงภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ, พรจากฟ้า และ ดายทูมอร์โรว์ โดยเธอได้รับรางวัลรางวัลภาพยนตร์แห่งชาติ สุพรรณหงส์, รางวัลสมาคมผู้กำกับภาพยนตร์ไทย, คมชัดลึก อวอร์ด และรางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ (2558)
==ประวัติ==
วิโอเลตเกิดที่ประเทศญี่ปุ่น  เป็นบุตรคนโตจากทั้งหมดสองคน มารดาเป็นชาวไทยและบิดาเป็นชาวเบลเยี่ยม มีน้องชายหนึ่งคนชื่อ กานต์ วิโอเลตกล่าวว่าได้รับการเลี้ยงดูอย่างวัฒนธรรมไทยมากกว่าตะวันตก โดยจะใช้ภาษาไทยกับมารดา ใช้ภาษาฝรั่งเศสกับบิดา และเรียนรู้ภาษาญี่ปุ่นมาบ้างในช่วงที่อยู่ในสถานรับเลี้ยงเด็กในญีปุ่น จบการศึกษาประถมศึกษาจากโรงเรียนมาเรียลัย มัธยมศึกษาจากโรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยนโครงการเอเอฟเอส ประเทศแคนาดา จบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง
วิโอเลต วอเทียร์ มีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ เดอะวอยซ์ไทยแลนด์ ซีซั่นที่ 2  ร้องเพลง "Leaving on a Jet Plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง ฝากไว้..ในกายเธอ ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk You Home" จากภาพยนตร์ ไอฟาย..แต๊งกิ้ว..เลิฟยู้
จากนั้นร้องเพลงประกอบละครช่องสามอีกหลายเพลง อย่างเช่น เพลง "อยากรู้หัวใจตัวเอง" จากละคร แอบรักออนไลน์, เพลง "สะดุด" จากละคร นางสาวทองสร้อย คุณแจ๋วหมายเลข 1  รวมถึงเพลง "หากฉันตาย" จากละคร ขอเป็นเจ้าสาวสักครั้งให้ชื่นใจ และ ต่อมามีผลงานแสดงภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ ที่ทำให้เธอได้รับรางวัลภาพยนตร์แห่งชาติ สุพรรณหงส์ ครั้งที่ 25 รางวัลสมาคมผู้กำกับภาพยนตร์ไทย ครั้งที่ 6 รางวัลคมชัดลึก อวอร์ด ครั้งที่ 13 และรางวัลภาพยนตร์ไทย ชมรมวิจารณ์บันเทิง ครั้งที่ 24 ในสาขานักแสดงสมทบหญิงยอดเยี่ยม จากทั้ง 4 สถาบัน และยังได้ร้องเพลงประกอบภาพยนตร์ชื่อเพลง "Vacation Time" ร้องร่วมกับอภิวัชร์ เอื้อถาวรสุข
ปี พ.ศ. 2561 ปล่อยเพลงสากลเพลงแรกคือ "Drive" ต่อด้วยเพลงสากลเพลงที่ 2 ในเพลง "Smoke" ออกมาในปีเดียวกัน โดย จนในปี พ.ศ. 2563 ปล่อยเพลงสากลเพลงที่ 3 ในเพลง "Brassac"
== ผลงานดนตรี ==
=== อัลบั้ม ===
===ซิงเกิล===
===เพลงประกอบภาพยนตร์ และละคร===
===ซิงเกิลรับเชิญ===
===ซิงเกิลพิเศษ===
===เพลงอื่น ๆ===
=== การแต่งเพลง===
== ผลงานการแสดง ==
=== ภาพยนตร์ ===
=== ละครโทรทัศน์ ===
==ผลงานพิธีกร==
 ออนไลน์ 
พ.ศ. 2565 : Friendsfly Ep1 ทางช่อง YouTube:GoyNattyDream Channel ร่วมกับ อรัชพร โภคินภากร, อภิชญา พานิชตระกูล, นันทนัท ฐกัดกุล, บอสสอก กมลพิพัฒน์, แอมมี่, น้ำหอม
== การจัดรายการวิทยุ ==
ดีเจคลื่น Cat Radio (2558)
== คอนเสิร์ต ==
Star Theque GTH 11 ปีแสงคอนเสิร์ต (2558)
YOU BETTER LOVE ME CONCERT (2566)
4 Queens Concert (2566)
== รางวัล ==
รางวัลนักร้องไทยสากลหญิงยอดนิยม จากงาน สยามดารา สตาร์ส อวอร์ดส์ 2015
รางวัลภาพยนตร์แห่งชาติ สุพรรณหงส์ ครั้งที่ 25 สาขานักแสดงสมทบหญิงยอดเยี่ยม จากภาพยนตร์ ฟรีแลนซ์..ห้ามป่วย ห้ามพัก ห้ามรักหมอ
รางวัลสมาคมผู้กำกับภาพยนตร์ไทย ครั้งที่ 6 สาขานักแสดงสมทบหญิงยอดเยี่ยม จากภาพยนตร์ ฟรีแลนซ์..ห้ามป่วย ห้ามพัก ห้ามรักหมอ
รางวัลคมชัดลึก อวอร์ด ครั้งที่ 13 สาขานักแสดงสมทบหญิงยอดเยี่ยม จากภาพยนตร์ ฟรีแลนซ์..ห้ามป่วย ห้ามพัก ห้ามรักหมอ
รางวัลภาพยนตร์ไทย ชมรมวิจารณ์บันเทิง ครั้งที่ 24 สาขานักแสดงสมทบหญิงยอดเยี่ยม จากภาพยนตร์ ฟรีแลนซ์..ห้ามป่วย ห้ามพัก ห้ามรักหมอ
เสนอชื่อเข้าชิงรางวัล Thailand Zocial Awards 2022 Best Entertainment on Social Media สาขาศิลปินหญิง
== หมายเหตุ ==
==อ้างอิง==
== แหล่งข้อมูลอื่น ==
บุคคลจากโยโกฮามะ
บุคคลจากโรงเรียนเทพศิรินทร์ร่มเกล้า
นิสิตเก่าคณะนิเทศศาสตร์ จุฬาลงกรณ์มหาวิทยาลัย
ชาวไทยเชื้อสายเบลเยียม
นักแสดงหญิงจากกรุงเทพมหานคร
เน็ตไอดอล
นักร้องหญิงชาวไทย
นักร้องเพลงภาษาอังกฤษชาวไทย
นักแต่งเพลงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
พิธีกรชาวไทย
ยูทูบเบอร์ชาวไทย
นักแสดงหญิงชาวไทยในศตวรรษที่ 21